Πρόταση κανονισμού (ΕΚ) του Συμβουλίου για παρέκκλιση από ορισμένες διατάξεις του κανονισμού (ΕΟΚ) αριθ. 1765/92 για την καθιέρωση καθεστώτος στήριξης των παραγωγών ορισμένων αροτραίων καλλιεργειών (97/C 267/13) COM(97) 360 τελικό - 97/0196 (CNS)

(Υποβλήθηκε από την Επιτροπή στις 10 Ιουλίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

τη πρόταση της Επιτροπής,

την γνώμη του Ευρωπαϊκού Κοινοβουλίου,

Εκτιμώντας:

ότι το καθεστώς στήριξης των παραγωγών ορισμένων αροτραίων καλλιεργειών, που καθιερώθηκε από τον κανονισμό (ΕΟΚ) αριθ. 1765/92 (1), προβλέπει ότι, για να επωφεληθούν των αντισταθμιστικών πληρωμών βάσει του γενικού καθεστώτος, οι παραγωγοί υποχρεούνται να παύσουν να καλλιεργούν ένα προκαθορισμένο ποσοστό των αροσίμων γαιών τους 7 ότι το ποσοστό αυτό πρέπει να αναθεωρηθεί σε συνάρτηση με την εξέλιξη της παραγωγής και της αγοράς 7

ότι από την θέσπιση αυτού του καθεστώτος στην αγορά των σιτηρών αποκαταστάθηκε η ισορροπία χάρις στη μείωση της παραγωγής και στην αύξηση της εσωτερικής κατανάλωσης 7 ότι η κατάσταση αυτή, σε συνδυασμό με ένα πολύ χαμηλό επίπεδο αποθεμάτων και πολύ υψηλές τιμές στην διεθνή αγορά, οδήγησε επίσης σε σημαντική μείωση των αποθεμάτων και σε σημαντική αύξηση των τιμών των σιτηρών στην αγορά της Κοινότητας 7

ότι λαμβάνοντας υπόψη τη σημερινή συγκυρία της αγοράς των σιτηρών και προκειμένου να μην διακυβευθεί η παρουσία της Κοινότητας στη διεθνή αγορά, πρέπει να καθοριστεί το ποσοστό της παύσης καλλιέργειας γαιών η οποία πρέπει να αρχίσει το αργότερο στις 15 Ιανουαρίου 1998, για την περίοδο εμπορίας 1998/99, στο ίδιο επίπεδο με αυτό που είχε εφαρμοσθεί για την περίοδο εμπορίας 1997/98 και να ανασταλλεί η εφαρμογή της έκτακτης παύσης καλλιέργειας γαιών σε περίπτωση υπέρβασης της βασικής έκτασης για την περίοδο εμπορίας 1997/98 7 ότι ως επιστέγασμα όλων αυτών πρέπει να καταστούν ελαστικότερες οι προβλεπόμενες κυρώσεις σε περίπτωση υπέρβασης ενός ανωτάτου ορίου των αρδευομένων εκτάσεων 7

ότι σε περίπτωση μεταβίβασης της υποχρέωσης παύσης καλλιέργειας γαιών το βασικό ποσοστό παύσης καλλιέργειας που ανέρχεται σε 17 % αυξάνεται κατά 3 % 7 ότι η αύξηση αυτή θα πρέπει να προσαρμοσθεί για να διατηρηθεί παρόμοια σχέση μεταξύ του βασικού ποσοστού και του ποσοστού αύξησης που οφείλεται σε μεταβίβαση, λόγω μείωσης του βασικού ποσοστού 7 ότι σε περίπτωση μεταβίβασης της υποχρέωσης παύσης καλιέργειας προς ευαίσθητες ζώνες από άποψη περιβάλλοντος, θα πρέπει να μην εφαρμόζεται η προαναφερθείσα αύξηση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1998/99, και κατά παρέκκλιση του άρθρου 7 του κανονισμού (ΕΟΚ) αριθ. 1765/92:

- η υποχρέωση παύσης καλλιέργειας που αναφέρεται στην παράγραφο 1 του εν λόγω άρθρου καθορίζεται σε 5 %.

- η αύξηση που αναφέρεται στην παράγραφο 7 δεύτερη περίπτωση του εν λόγω άρθρου καθορίζεται σε μία ποσοστιαία μονάδα. Ωστόσο, καμμία αύξηση δεν εφαρμόζεται για τις μεταβιβάσεις που γίνονται προς μία συγκεκριμένη περιφέρεια όπου επιτυγχάνονται περιβαλλοντολογικοί στόχοι.

Άρθρο 2

Σε περίπτωση υπέρβασης μιας βασικής έκτασης για την περίοδο εμπορίας 1997/98, δεν εφαρμόζεται η έκτακτη παύση καλλιέργειας που αναφέρεται στο άρθρο 2 παράγραφος 6 δεύτερη υποπερίπτωση του κανονισμού (ΕΟΚ) αριθ. 1765/92.

Άρθρο 3

Για την περίοδο εμπορίας 1997/98 και κατά παρέκκλιση του άρθρου 3 πρώτη παράγραφος έκτο εδάφιο του κανονισμού (ΕΟΚ) αριθ. 1765/92, σε περίπτωση υπερβάσεως του ανωτάτου ορίου «αρδευόμενες εκτάσεις», οι αντισταθμιστικές πληρωμές για τις αρδευόμενες εκτάσεις, σε όλες τις περιπτώσεις, μειώνονται αναλογικά με το διαπιστωθέν ποσοστό υπέρβασης.

Άρθρο 4

Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 181 της 1. 7. 1992, σ. 12. Κανονισμός όπως τροποποιήθηκε τελευταία από τον κανονισμό (ΕΚ) αριθ. 922/97 (ΕΕ L 133 της 24. 5. 1997, σ. 1).